jkorsvik/nowiki_second_scrape_merged huggingface dataset:
Egil Johnsen

Egil Johnsen er en norsk handikappidrettsutøver som har deltatt i paralympiske vinterleker to ganger, der han vant én bronsemedalje i ispigging under Paralympiske vinterleker 1980. Han deltok også åtte år senere i langrenn i de paralympiske vinterlekene.


== Meritter ==
Paralympiske vinterleker 1980
Bronse i ispigging, 1500 m


== Eksterne lenker ==
(en) Egil Johnsen – Paralympic.org 
NIF – Norske medaljefordelinger i Paralympics (PDF)
Einar Nilsen

Einar Nilsen er en norsk handikappidrettsutøver som har deltatt i paralympiske sommerleker én gang, der han vant én bronsemedalje i svømming.


== Meritter ==
Paralympiske sommerleker 1960
Bronse i svømming, 25 m rygg


== Eksterne lenker ==
NIF – Norske medaljefordelinger i Paralympics (PDF)
Ivars Godmanis

Ivars Godmanis (født 27. november 1951) er en latvisk politiker, og var statsminister i Latvia fra 7. mai 1990 til 3. august 1993, og igjen fra 20. desember 2007 til 12. mars 2009. Han leder det liberale partiet Latvijas Ceļš (Den latviske vei).
Godmanis ble født i Riga. Han var den første ikke-kommunistiske statsministeren i Latvia etter den sovjetiske okkupasjonen da han tok over vervet i 1990, som medlem av Den latviske folkefronten (Latvijas Tautas Fronte), den brede selvstendighetsbevegelsen. Han ble òg den første statsministeren i det selvstendige Latvia da landet forlot Sovjetunionen i 1991. Han var senere finansminister fra 1998 til 1999, etter å ha blitt med i Latvijas Ceļš i 1997.
Ved parlamentsvalget 7. oktober 2006 fikk Latvijas Ceļš 8,6 % av stemmene, og ble med i en koalisjonsregjering sammen med det konservative Tautas Partija (Folkepartiet) og to andre partier, under statsminister Aigars Kalvītis. Godmanis ble innenriksminister. I november 2007 måtte Kalvītis gå av, og Godmanis ble ny statsminister i desember, i en koalisjonsregjering basert på de samme partiene. Tidlig i 2009 måtte han gå av som en følge av den internasjonale finanskrisa, som rammer Latvia hardt.


== Referanser ==


== Eksterne lenker ==
(en) Ivars Godmanis – kategori av bilder, video eller lyd på Commons 
(en) Ivars Godmanis hos Europaparlamentet
Aigars Kalvītis

Aigars Kalvītis (født 27. juni 1966 i Riga) er en latvisk politiker, og var statsminister i Latvia fra 2. desember 2004 til 20. desember 2007. Han representerer det konservative partiet Tautas Partija (Folkepartiet).
Kalvītis var en av grunnleggerne av det politiske partiet Tautas partija i 1997, og han ble valgt inn i Latvias parlament for første gang i 1998. Kalvītis fungerte som minister for landbruk fra 1999 til 2000, og han satt som minister for økonomi fra 5. mai 2000 til 7. november 2002. Den 2. desember 2004 ble Kalvītis innsatt som statsminister i Latvia. I 2007 annonserte Kalvītis at han ville gå av som statsminister, og han ble etterfulgt av Ivars Godmanis. Hans sønn, Kārlis Kalvītis, er profesjonell ishockeyspiller.


== Referanser ==
Husrom

Husrom er et sted en har tak over hodet og vegger rundt seg. Det er vanlig at hus over en viss størrelse blir delt inn i rom til ulik bruk.
Rom en kan leie, i hotell og lignende, følger gjerne en standardisert inndeling i enkeltrom, dobbeltrom osv.


== Eksterne lenker ==
(en) Rooms – kategori av bilder, video eller lyd på Commons
Sverre Økland (1993)

Sverre Hjelle Økland (født 19. juni 1993) er en norsk fotballspiller som spiller for Idrottslaget Hødd.Han ble tidenes yngste spiller i Tippeligaen da han debuterte for Aalesunds Fotballklubb den 20. juni 2009, 16 år og én dag gammel. Denne rekorden ble i 2012 slått av den 15 år gamle Sandnes Ulf spilleren Zymer Bytyqi.
I slutten av 2008 ønsket Premier League-klubben Aston Villa FC unggutten, men han skrev i stedet en treårs kontrakt med Aalesund. Økland står med flere aldersbestemte landslagskamper. I forkant av 2011-sesongen var Økland med Løv-Ham på treningsleir og blant annet med tanke på en mulig utlånsavtale. Økland ble klar for Løv-Ham like før overgangsvinduet stengte og studerte på toppidrettsgymnaset i Bergen. Utlånsavtalen strakk seg ut vårsesongen 2011.I juli 2012 signerte Økland en kontrakt ut 2012-sesongen med Kristiansund.


== Referanser ==


== Eksterne lenker ==
(en) Sverre Økland – Transfermarkt 
(en) Sverre Økland – Soccerway 
(en) Sverre Økland – FBref 

Fotballspillere for Ullensaker/Kisa IL
Enkeltrom

Et enkeltrom er et rom med éi seng, gjerne på hotell, motell, suitell eller lignende. 


== Eksterne lenker ==
(en) Rooms – kategori av bilder, video eller lyd på Commons
Dobbeltrom

Et dobbeltrom er et rom som er ment for to personer. Det er ofte plass til en liten person i tillegg.
Dobbeltrom har som regel ei dobbeltseng men kan òg ha to enkle senger. I så fall blir det gjerne kalt twin-rom.
På de fleste av norske hotell er det dobbeltrom som er det vanlige. 
Det koster gjerne litt mindre å leie enkeltrom, men per person er dobbeltrom ofte billigst.


== Eksterne lenker ==
(en) Rooms – kategori av bilder, video eller lyd på Commons
Svenska Dagbladets Thaliapris

Svenska Dagbladets Thaliapris deles årlig ut til en person som har utmerket seg innen teaterverden. Prisen er på 15 000 SEK og et diplom. I 2004 var det første gang en koreograf som vant prisen; tidigere prisvinnere har vært skuespillere eller regissører. 


== Liste over prisvinnere ==
Julius Nyerere internasjonale lufthavn

Julius Nyerere internasjonale lufthavn (IATA: DAR, ICAO: HTDA) er Tanzanias viktigste flyplass, og betjener havnebyen Dar-es-Salaam, den største byen i  Tanzania. Flyplassen har fått navn etter landets første president, Julius K. Nyerere.


== Historie ==
Den tyske koloniregjeringen bygget den første flyplassen i Tanganyika i Kurasini syd for Dar-es-Salaam i 1918. Den fikk navnet Mkeja Airport.
En annen flyplass kjent som «Dar es Salaam Airport, Terminal I» ble bygget i Ukonga vest for byen da den første ikke lenger kunne møte behovet. Denne ble utvidet og ny terminalbygning ble påbegynt bygget i  1979. Den ble offisielt åpnet av Julius Nyerere i oktober 1984.
I oktober 2005 ble Dar es Salaam International Airport (DIA) omdøpt til  Mwalimu Julius Kambarage Nyerere International Airport. 
Tilsammen 9 501 265 passasjerer benyttet flyplassen i årene 1980 - 2004; et snitt på  2 770 passasjerer per dag.Igjen, i november 2006 ble flyplassens navn endret til Julius Nyerere International Airport (JNIA).I 2006, ble flyplassen benyttet av 1 249 419 passasjerer


== Selskaper og destinasjoner ==
Air Malawi (Blantyre, Lilongwe)
Air Uganda (Entebbe, Nairobi, Zanzibar, Juba, Khartoum)
Air Zimbabwe (Harare, Nairobi)
British Airways (London-Heathrow)
Coastal Aviation (Tanzanian safari parks, private charters- Addis Ababa, Johannesburg, Nairobi)
Comores Air Services (Moroni)
Comores Aviation (Anjouan, Moroni)
Community Airlines (Kilimanjaro, Mwanza)
EgyptAir (Cairo)
Emirates (Dubai)
Ethiopian Airlines (Addis Ababa)
Kenya Airways (Nairobi)
KLM (Amsterdam)
Linhas Aéreas de Moçambique (Maputo, Pemba)
Precision Air (Kigoma, Kilimanjaro, Mombasa, Musoma, Mwanza, Nairobi, Shinyanga, Tabora, Zanzibar)
Qatar Airways (Doha)
South African Airways (Johannesburg)
Swiss International Air Lines (Zürich)
Zambezi Airlines (Lusaka)
ZanAir (Zanzibar)


=== Flyfrakt ===
Safair


== Referanser ==


== Eksterne lenker ==
Julius Nyerere International Airport
Tanzania Airports Authority
Arnstein Arnebergprisen

Arnstein Arnebergprisen (etter arkitekten Arnstein Arneberg) er Østfold arkitektforenings pris for fremragende arkitektur. Prisen deles ut årlig til et bygg eller anlegg som står frem som et eksempel for god arkitektur. Prisen ble stiftet i anledning ØAFs 50-årsjubileum i 2008.
Prisvinnere:


== Referanser ==


== Eksterne lenker ==
Arnstein Arnebergprisen
Polens ambassade i Oslo

Polens ambassade i Oslo (pol. Ambasada Rzeczypospolitej Polskiej w Oslo) er Republikken Polens diplomatiske representasjon til Norge, med adresse Olav Kyrres plass 1.
Ambassadør fra 15. mars 2018 er Iwona Liliana Woicka-Żuławska.


== Ambassadebygningen ==
Både kanselli og residens er i en monumental, nybarokk murvilla ved Olav Kyrres plass på Frogner, ikke langt fra bydelsgrensen mot bydel Ullern. Villaen ble tegnet av Herman Backer og oppført i 1916/1917 for grosserer Christian Strøm (kjent fra Steen & Strøm). Bygningen er vernet etter Plan- og bygningsloven.


== Referanser ==


== Eksterne lenker ==
The Oslo Diplomatic List på UDs nettside Diplomatiske forbindelser
Utenriksdepartementet om bilaterale forbindelser mellom Polen og Norge (arkivert nettside)
Embassypages.com om ambassaden
«Polens ambassade i Oslo». Kulturminnesøk. Riksantikvaren – Direktoratet for kulturminneforvaltning.
Fengcheng

Fengcheng kan være:

Byfylket Fengcheng i byprefekturet Yichun i provinsen Jiangxi i Folkerepublikken Kina,
Byfylket Fengcheng i byprefekturet Dandong i provinsen Liaoning i Kina.
Storkommunen Fengcheng i fylket Anxi i byprefekturet Quanzhou i provinsen Fujian i Kina.
Jianyang

Jianyang kan være:

Byfylket Jianyang i byprefekturet Nanping i provinsen Fujian i Folkerepublikken Kina,
Fylket Jianyang i byprefekturet Ziyang i provinsen Sichuan i Kina.
Knut Ingar Westeren

Knut Ingar Westeren (født 10. august 1950 i Fetsund) er en norsk samfunnsøkonom. Han er professor emeritus i økonomi og ledelse ved Nord universitet i Steinkjer.
Han er cand.oecon. fra Universitetet i Oslo fra 1975 og arbeidet i Industridepartementet fra 1976 til 1980 og i næringsavdelingen i Nord-Trøndelag fylkeskommune fra 1980 til 1983.I 1984 ble han ansatt som amanuensis i samfunnsfag ved daværende Nord-Trøndelag distriktshøgskole i Steinkjer. Han ble senere høgskoledosent og professor ved den sammenslåtte Høgskolen i Nord-Trøndelag og senere Nord universitet. Han var også rektor i to perioder (1988–1991 og 1999–2003).Han tok doktorgraden i regionaløkonomi ved Universitetet i Trondheim i 1987 på en avhandling om industriens transportkostnader.Han vokste opp i Fetsund, der faren var lensmannsbetjent og kommunepolitiker.


== Referanser ==
Lasse Opseth

Lasse Opseth (født 27. januar 1956 på Nordfjordeid) er en norsk tidligere fotballspiller.
Opseth spilte fotball for Sogndal Fotball i perioden 1980–1983, så gikk han til Lillestrøm Sportsklubb i 1984, og returnerte til Sogndal i 1985 igjen, hvor han var til 1991. Han var på Norges herrelandslag i fotball i 1982. 
Fra 1994 har han vært administrerende direktør for familiebedriften Førde Sementvarefabrikk i Førde.


== Karriere som spiller ==


== Referanser ==


== Kilder ==
www.nrk.no om Lasse Opseth


== Eksterne lenker ==
(en) Lasse Opseth – Transfermarkt 

(en) Lasse Opseth – EU-Football.info 
(no) Lasse Opseth – Norges Fotballforbund
Ingrid Landmark Tandrevold

Ingrid Landmark Tandrevold (født 23. september 1996) er en norsk skiskytter som representerer Fossum Idrettsforening. Hun debuterte i verdenscupen i mars 2016 med en 29.-plass på sprinten i Khanty-Mansijsk. Per 21. mars 2021 har hun én verdenscupseier. Hun har tre VM-gull på 4 x 6 km stafett og to sølv og én bronse individuelt fra VM.


== Karriere ==
Tandrevold ble i 2015 regnet som et stort skiskyttertalent, og hun vant normaldistansen i NM i mars samme år. Under junior-VM i Minsk i februar 2015 tok hun gull på jaktstarten, sølv på normaldistansen og bronse på sprint og stafett.Under EM i skiskyting 2016 i Tjumen tok Tandrevold tre bronsemedaljer: i jaktstart, fellesstart og parstafett der hun gikk sammen med Vetle Sjåstad Christiansen. Under EM i skiskyting 2017 tok hun en ny medalje i parstafett sammen med Sjåstad Christiansen, denne gangen ble det sølvmedalje.
20. januar 2019 fikk hun sin første pallplassering i verdenscupen da hun ble nummer to på fellesstart i Ruhpolding.Tandrevold tok sølvmedalje på sprinten under VM i skiskyting 2019 i Östersund, kun 9,7 sekunder bak verdensmester Anastasija Kuzmina fra Slovakia.16. februar 2021, under VM i skiskyting 2021 i Pokljuka, tok hun bronse på normaldistansen. Hun var 1 minutt og 4 sekunder bak vinneren Marketa Davidova fra Tsjekkia. På andreplass kom Hanna Öberg fra Sverige. Tandrevold gikk første etappe på Norges lag som vant gull på stafetten.  De øvrige etappene ble gått av henholdsvis Tiril Eckhoff, VM-debutant Ida Lien og Marte Olsbu Røiseland.På VMs siste dag spurtslo hun Eckhoff og Røiseland, og gikk inn til sølv på fellesstarten.Tandrevold tok sin første seier i verdenscupen da hun vant den siste øvelsen i verdenscupen i skiskyting 2020/21, fellesstart i Östersund.


== Meritter ==


=== Olympiske leker ===


=== Verdensmesterskap ===


=== Verdenscupseire individuelt ===


=== Verdenscupseire stafett ===


=== Verdenscupen sammenlagt ===


== Referanser ==


== Eksterne lenker ==
(en) Ingrid Landmark Tandrevold – Olympics.com 
(en) Ingrid Landmark Tandrevold – Olympedia 
(en) Ingrid Landmark Tandrevold – FIS (langrenn) 
(en) Ingrid Landmark Tandrevold – IBU 
(en) Ingrid Landmark Tandrevold – biathlon.com.ua 
(en) Ingrid Landmark Tandrevold – TheSports.org 
Ingrid Landmark Tandrevold på Facebook 
Ingrid Landmark Tandrevold på Instagram 
Ingrid Landmark Tandrevold på YouTube
Valhall (andre betydninger)

Valhall har flere betydninger:

Valhall guden Odins bosted i norrøn mytologi.
Valhall (tegneserie) – dansk tegneserie
Valhalla dansk animasjonsfilm fra 1986
Valhallfeltet – norsk oljefelt
Valhall (band) – norsk heavy metal-band
Vallhall Arena – idrettshall


== Geografisk ==
Valhallveien/Valhallvegen vanlig norsk gatenavn brukt i  Fredrikstad/Sarpsborg, Ski, Drøbak, Fagerstrand, Oslo, Kongsvinger, Elverum, Hønefoss, Åsgårdstrand, Porsgrunn/Skien, Evje, Stavanger/Sandnes, Steinkjer og Alta
Valhalla/Walhalla et villapreget boligområde på nordsida Nøtterøy
Valhall stedsnavn i Halden
Valhallavegen gatenavn i Oslo, Brandbu/Jaren og Farsund
Walhallavegen gatenavn i Stryn
Valhallgata gate i Haugesund
Valhallagata gate i Kristiansand
Valhalls gate gatenavn i Fredrikstad/Sarpsborg
Valhallbakken stedsnavn i Narvik
Metal Merchants Festival

Metal Merchants Festival er en heavy metal-musikkfestival som avholdes årlig i Oslo i januar.
Festivalen ble første gang holdt 30.-31. januar 2009 i Kanonhallen. I 2010 avholdes festivalen 29.-30. januar på John Dee Live Club & Pub.


== Band 2009 ==
 Artillery
 Beehler
 Assassin
 Mekong Delta
 Vendetta
 Pagan Altar
 Warning
 Valhall
 Trivial Act avlyst
 Enforcer
 Hirax
 Hallows Eve avlyst


== Band 2010 ==
Fredag

 Anihilated
Solitaire
 Lamented Souls
 The Lamp of Thoth
 TankLørdag

 Torch
 Necronomicon
 Dark Quarterer
 Slough Feg
 Omen


== Eksterne lenker ==
Offisielt nettsted
FaceFront

FaceFront er et norsk plateselskap med base i Oslo.
Selskapet konsentrerer seg om band innen heavy metal-sjangeren, men har også med rockebandet Backstreet Girls.


== Band ==
ARK
Backstreet Girls
Breed
Carnivora
Diamondog
Dirty Callahans
Exposed
Griffin
Highland Glory
Keep of Kalessin
Minas Tirith
Pagans Mind
Phoenix Rizing
Ratcats
Rooster
Scariot
Sensa Anima
The Carburetors
Thunderbolt
Triosphere
Trivial Act
Tulus


== Eksterne lenker ==
Offisielt nettsted
White Lies

White Lies er en britisk trio som spiller postpunk/new wave. Gruppen startet opp i 2007 og i januar 2009 ga de ut To Lose My Life.
Flere anmeldelser har spådd at gruppen blir det nye store innen rock 2009, deriblant BBC. I Aftenposten fikk de omtalen «Kraftfull debut. Britenes eget The Killer».


== Eksterne lenker ==
(en) Offisielt nettsted 
(en) White Lies – kategori av bilder, video eller lyd på Commons 
(en) White Lies på Internet Movie Database 
(en) White Lies på Apple Music 
(en) White Lies på Discogs 
(en) White Lies på MusicBrainz 
(en) White Lies på SoundCloud 
(en) White Lies på Spotify 
(en) White Lies på Songkick 
(en) White Lies på Last.fm 
(en) White Lies på Genius — sangtekster 
(en) White Lies på AllMusic
Qom

Qom  (persisk: قم) er en by som ligger sør for Teheran i Iran. Byen er administrasjonssenteret for provinsen Qom, 
og har 959 116 innbyggere (2006). Byens historie går tilbake til 800-tallet. Byen ble ødelagt av den tyrkiske hærføreren Timur Lenk på 1300-tallet og igjen av afghanerne i 1722. 
Byen er en av  sjiamuslimenes helligste og er Irans teologiske sentrum der mullaene får sin utdannelse. 
Etter den iranske revolusjon og på grunn av Ruhollah Khomeini ble byen enda mer betydningsfull. Antallet islamlærde der steg etter 1979 til rundt 50 000. Qom er som lærested for sjiittisk islam lange mer konservativt enn Najaf i Irak, og det er fra Qom at tanken om de geistliges rett og plikt til å styre regjeringen og avkreve full lojalitet fra befolkningen springer ut.


== Historie ==
Området har vært bebodd siden det 5. årtusen f.Kr.


== Severdigheter ==
De mange gravmæler over persiske konger og sjiittiske hellige har gjort Qom til et viktig pilegrimsmål. Berømt er gravmoskeen fra ca. 1600. 


== Referanser ==


== Eksterne lenker ==
(fa) Offisielt nettsted 
(en) Qom – kategori av bilder, video eller lyd på Commons
S.T.A.L.K.E.R.: Shadow of Chernobyl

S.T.A.L.K.E.R.: Shadow of Chernobyl, tidligere kjent som S.T.A.L.K.E.R.: Oblivion Lost, er et førstepersonsskytespill (videospill) av den ukrainske utvikleren GSC Game World som ble utgitt i 2007.
Temaet i spillet er en slags alternativ virkelighet, der et sekundært kjernefysisk katastrofe skjer på Tsjernobyl kjernekraftverket i nærmeste fremtid og gjør merkelige endringer i området rundt. Spillet har en Ulineær historie og gameplay elementer som handel og toveis Kommunikasjon med NPC-er (datastyrte karakterer). Spillet inneholder elementer av rollespill og business simulerings spill.
Spillet bygger litt på den russiske romanen Roadside Picnic fra 1972 og den russiske filmen Stalker fra 1979.


== Eksterne lenker ==
(en) S.T.A.L.K.E.R.: Shadow of Chernobyl på Steam 
(en) S.T.A.L.K.E.R.: Shadow of Chernobyl på GOG.com 
(en) S.T.A.L.K.E.R.: Shadow of Chernobyl hos MobyGames 
(en) S.T.A.L.K.E.R.: Shadow of Chernobyl hos MobyGames 
(en) S.T.A.L.K.E.R.: Shadow of Chernobyl hos MobyGames 
(en) S.T.A.L.K.E.R.: Shadow of Chernobyl hos MobyGames 
(en) S.T.A.L.K.E.R.: Shadow of Chernobyl på Metacritic 
(en) S.T.A.L.K.E.R.: Shadow of Chernobyl på Internet Movie Database 
(en) S.T.A.L.K.E.R.: Shadow of Chernobyl hos Giant Bomb 
(en) S.T.A.L.K.E.R.: Shadow of Chernobyl hos Internet Game Database
Litauens fortjenstorden

Litauens fortjenstorden (litauisk: Ordino «Už nuopelnus Lietuvai») er en litauisk orden. Den ble innstiftet 18. juni 2002 til belønning av innsats for Litauen. Ordenen kan tildeles både litauere og utlendinger. Litauens president er ordenens stormester. Litauens fortjenstorden rangerer som den fjerde og siste av Litauens ordener, etter Vytautas den stores orden, Vytiskorsets orden og Storfyrst Gediminas av Litauens orden.


== Inndeling ==
Litauens fortjenstorden er inndelt i fem trinn:

Storkors
Storkommandørkors
Kommandørkors
Offiserkors
RidderkorsI tilknytning til ordenen finnes også en medalje i sølv.


== Insignier ==

Ordenstegnet for Litauens fortjenstorden er et femarmet kors i gull med hvit emalje, utformet slik at korsets nedre vertikale del har doble korsarmer. I korsvinklene er det plassert gullstråler. En ridder til hest, motivet fra Litauens riksvåpen, er plassert over korset. Baksiden bærer våpenskjoldene for landets fem viktigste byer –  Vilnius, Kaunas, Klaipėda, Šiauliai og Panevėžys– samt innskriften «PRO LITUANIA» og årstallet 2002.Ordenstegnet har lik utforming for de ulike gradene, men er av ulik størrelse og er opphengt i bånd av ulik utforming. Ordenstegnet er opphengt i båndet i ledd av forskjellig utforming, som viser til hva slags fortjenester som er belønnet. Leddet er i gull og består av en oval med symboler for sju ulike felter: offentlig tjeneste og fremme av Litauen utenlands, humanitær innsats, kultur og utdanning, handels- og næringsliv, helse og velferd, forsvar og idrett.Ordensstjernen er i sølv og har ni rette tagger. Den har ordenstegnet i midten. Ordensbåndet er rødt med striper i grønt og gult ved kantene. Dette er fargene fra Litauens flagg.


== Tildeling ==
Litauens fortjenstorden kan tildeles litauere eller andre lands borgere for innsats til fordel for Litauen innen offentlig tjeneste, humanitært virke, kultur og utdanning, handels- og næringsliv, helse og velferd, forsvar, idrett eller for fremme av Litauens sak i utlandet. Ordenen benyttes også som en diplomatisk orden, blant annet for å belønne Litauens honorære konsuler i utlandet.


== Norske innehavere ==
Flere nordmenn er tildelt Litauens fortjenstorden. Blant disse er Litauens konsul i Bergen Helge Dyrnes, som i 2005 ble tildelt offiserskorset, og Espen Selvik, som i 2008 ble utnevnt til ridder. I forbindelse med statsbesøk i 2011 ble en lang rekke nordmenn dekorert med Litauens fortjenstorden. Blant disse var Bjørn T. Grydeland, Åge Bernhard Grutle og Arne Omholt, som alle mottok storkors. Ove Thorsheim og Lodve Solholm‎ ble utnevnt til storkommandører. Fabian Stang, Bjørn Tømmerdal og Sven Gjeruldsen mottok kommandørkorset, mens offiserskorset ble tildelt blant andre Ronny Harald Blomvik.


== Referanser ==


== Eksterne lenker ==
State Orders, Medals and Other Decorations, presidentens offisielle nettsted
Apdovanotų asmenų duomenų bazė Arkivert 16. september 2009 hos Wayback Machine., søkbar database over ordensinnehavere
Bærøy

Bærøy er den fjerde største øya i Kragerø kommune, med et areal på 2,68 km². Høyeste punkt er Bærøykjerringa med 68 moh. 
Øya ligger 1,5 km rett øst for Kragerø sentrum, og har fergeforbindelse som opereres av Kragerø Fjordbåtselskap. Overfarten med fergen tar ca. 10 minutter. 
Fastboende: 96.
Bærøy er med sine 520 sommerbeboere Kragerøs mest bebodde øy på sommeren.
På Gulodden på øyas vestside ligger et kvartsbrudd. Dette var i drift mellom 1907 og 1982. Senere gjort om til hyttefelt med 29 hytter, 1 mindre og et større leilighetsbygg. Utbygger var Stor-Oslo med Arild Rygg. På Bærøy er det åtte kilometer veier og stier.


== Litteratur ==
Utarbeidet av en komité, Sannidal og Skåtøy: Gårds- og slektshistorie for Skåtøy, Naper, Kragerø, 1950 (Ebok fra bokhylla.no)
Kragerø skolestyre, Skole-glimt : trekk fra grunnskolens historie i Sannidal-Kragerø-Skåtøy : 1739-1989 : fra tavle og griffel - til edb og data, Kragerø 1989, (Ebok fra bokhylla.no)
Larsen, Sigbjørn, Mellom holmer og skjær, Østre Øydistriks Vel, Kragerø 1993, ISBN 82-992934-0-5 (Ebok fra bokhylla.no)
Stråholmen

Stråholmen er en liten øy i Kragerøskjærgården i Telemark. Øya er omtrent 1,5 km lang og 1 km på det bredeste, og ligger omtrent 2 km nord for Jomfruland. Stråholmen vender ut mot Skagerrak i øst og gir vern mot havet for innsiden. Øya er en del av raet som strekker seg langs Jomfruland og oppover gjennom Vestfold.
Jomfruland nasjonalpark ble opprettet i desember 2016; den omfatter øyene Jomfruland og Stråholmen og sjøområdene rundt.


== Historie og bosetning ==
Midt på øya ligger en liten bosetning som i dag består av hytter, som benyttes om sommeren. Bosetningen på Stråholmen var opprinnelig opprettet i seilskipstiden, som en plass der man lett kunne se skip som kom inn fra havet. Sent på 1900-tallet hadde ikke bosetningen lenger noen økonomisk funksjon, bortsett fra spredd jordbruksaktivitet. 


== Bygninger og natur ==
På nordsiden av øya ligger en godt skjermet havn og en strand, som ofte blir benyttet av de lokale innbyggerne og turister. Stråholmen har ikke fergeforbindelse, men kan for eksempel nås med taxibåt fra Kragerø, Valle (i Bamble) eller Langesund. 
Den sørligste delen av øya er vernet som naturreservat. Formålet med fredningen er å bevare et viktig våtmarksområde med tilhørende vegetasjon og dyreliv. Lokaliteten er det mest artsrike våtmarksområde for fugl i Telemark.Den midtre og vestre delen av øya er vernet som landskapsvernområde. Her er formålet å bevare et særegent og vakkert landskap med interessant kvartærgeologi og kulturminner. Dessuten har havstranda internasjonal verneverdi, og her finnes en rekke sjeldne planter. Fuglelivet er fredet også i landskapsvernområdet.Det er utarbeidet en forvaltningsplan for øya, som omfatter både naturreservatet, landskapsvernområdet og øya for øvrig.Øya er flott for turgåere, og regnes som et bra sted for sportsfiske.


== Referanser ==


== Eksterne lenker ==
Stråholmens historie